
REPUBLIKA HRVATSKA
TRGOVAČKI SUD U ZADRU	
Dr. Franje Tuđmana 35					

R E P U B L I K A  H R V A T S K A 

R J E Š E N J E

	Trgovački sud u Zadru, OIB:39670464653, po sutkinji Ani Markač, u skraćenom stečajnom postupku nad dužnikom IDRO d.o.o., Zadar, Polačišće 11, OIB:28714184552, postupajući po čl. 433. Stečajnog zakona (Narodne novine broj 71/15), dana 11. svibnja 2016.,

r i j e š i o  j e

            Obustavlja se skraćeni stečajni postupak nad dužnikom IDRO d.o.o., Zadar, Polačišće 11, OIB:28714184552.

Obrazloženje

Postupajući po zahtjevu Financijske agencije, RC Split, Podružnica Zadar od 21. siječnja 2016., oglasom ovog Suda od 16. veljače 2016. pozvani su članovi uprave dužnika da dostave prokazni popis imovine i vjerovnici da u roku od 45 dana predlože otvaranje postupka. 
U propisanom roku Erste&Steiermarkische Bank d.d., Rijeka dostavila je prijedlog za otvaranje stečajnog postupka, a podneskom od 9. svibnja 2016. ista je pojasnila kako ima tražbinu prema dužniku i to temeljem Ugovora o kratkoročnom kreditu 5001814325 u iznosu od 606.441,60 kn, Ugovora o kratkoročnom kreditu 5001823264 u iznosu od 9.611.717,03 kn, Ugovora o otvaranju i vođenju računa 1100519139 u iznosu od 794,57 kn i Ugovora o otvaranju i vođenju računa 7300243863 u iznos od 90,00 kn. Potraživanja po Ugovorima o kratkoročnim kreditima 5001814325 i 5001823264 predlagateljica da je osigurala razlučnim pravom – hipotekom na nekretninama upisanim u k.o. Ugljan zk.ul. 1899,2485, 1898, 1897, 2486, 1997, 2054, 2435 i 2237. Isti je nadalje u prilogu dostavio i procjenu vrijednosti nekretnina upisanih u gore navedeni zk.ul. za k.o. Ugljan. Radi naplate svojeg potraživanja ista da je na nekretninama na kojima ima razlučno pravo pokrenula i ovršni postupak koji da se vodi pred Općinskim sudom u Zadru, posl. br. Ovr-2983/14. Potraživanja po Ugovorima o otvaranju i vođenju računa 1100519139 i 7300243863 ista da nije osigurala hipotekom na nekretninama dužnika, niti bilo kojim drugim razlučnim pravom. 
Obzirom da nisu ispunjene pretpostavke za otvaranje i zaključenje skraćenog stečajnog postupka propisane čl. 431. Stečajnog zakona jer je Erste&Steiermarkische Bank d.d., Rijeka podnijela prijedlog za otvaranje stečajnog postupka nad ovim dužnikom, pri čemu je učinila vjerojatnim postajanje svoje tražbine prema istom/dužniku dostavom gore navedene dokumentacije, kao što je učinila i vjerojatnim da svoje potraživanje osigurano razlučnim pravom neće moći u potpunosti namiriti iz predmeta na koje se odnosi njezino razlučno pravo to je skraćeni stečajni postupak valjalo obustaviti primjenom odredbe čl. 433. Stečajnog zakona. 
Po pravomoćnosti rješenja o obustavi odgovarajućom primjenom općih odredbi stečajnog postupaka ovog zakona donijet će se rješenje o pokretanju prethodnog postupka odnosno otvaranju stečajnog postupka. 
Stoga je odlučeno kao u izreci. 

U Zadru 11. svibnja 2016.   

			                                         Sutkinja
							                 Ana Markač


UPUTA O PRAVNOM LIJEKU:  
Protiv ovog rješenja može se izjaviti žalba u roku od 8 (osam) dana od dostave rješenja, a dostava se smatra obavljenom istekom osmog dana od dana objave rješenja na mrežnoj stranici e-Oglasna ploča sudova (čl. 12. st. 1. i čl. 19. st. 1. i 2. SZ-a).  Žalba se podnosi ovom sudu u 2 (sva) istovjetna primjerka, a o istoj odlučuje Visoki trgovački sud Republike Hrvatske. 

Dostaviti: 
· FINA
· stečajnom dužniku 
· Erste&Steiermarkische Bank d.d., Rijeka po punomoćnicima
· e-oglasna ploča
· u spis
· nakon pravomoćnosti rješenja spis dostaviti u Referadu 2






